Keskustele täällä hyvinvointivaltiosta! | Elämä | yle.fi
Julkaistu 05.02.2019 - 09:14 . Päivitetty 05.02.2019 - 09:14
Hyvinvointivaltio passivoi ihmisiä, luo kannustinloukkuja ja lisää ihmisten piittaamattomuutta. Se on tehnyt toisten kustannuksella elämisestä yhteiskuntamoraalisen kansantaudin.
Tätä mieltä on kulttuurin tutkija, sosiologian dosentti Jari Ehrnrooth. Hänen mukaansa yhteiskuntajärjestelmäämme pitäisi muuttaa enemmän kohti yksilön omaa vastuunottoa kannustavaksi.
Kansanedustaja, sosiologi Anna Kontula on tyystin toista mieltä. Hänen mukaansa nimenomaan hyvinvointivaltiota on kiittäminen siitä,
että ihmiset ovat saaneet tasa-arvoisemmat mahdollisuudet pyrkiä kohti hyvää elämää ja että yhteiskuntarauha on maassamme ollut vuosikymmeniä vakaalla tasolla .
Vaikka nykyisessä sosiaaliturvassa on hänen mukaansa paljon kehitettävää, hän on kuitenkin vakuuttunut, että hyvinvointivaltioaate on edelleen oikea perusta yhteiskunnallemme.
Mikä on valtion vastuu ihmisten hyvinvoinnista ja onnellisuudesta? Missä määrin ihmisen pitäisi itse pitää itsestään huolta ja lisäksi osallistua yhteisen hyvän rakentamiseen?
Mikä on oikeudenmukaista? Missä piilee eriarvoisuuden lisääntymisen alkusyy? Onko hyvinvointivaltioaatteesta tullut uskonto, jota ei uskalleta kyseenalaistaa,
vaikka väestösuhde on muuttumassa ja järjestelmää pitää joka tapauksessa jotenkin uudistaa?